 Meneja Mwandamizi wa Masoko wa benki hiyo, Solomon Haule, alisema jana jijini Dar es Salaam kuwa ofa ya punguzo la riba, inalenga kuwezesha wananchi kumiliki nyumba.“Ofa hii imeanza Mei, mwaka huu na itadumu kwa miezi sita,” alisema na kuongeza kuwa punguzo hilo ni kubwa ikilinganishwa na hali halisi, lakini benki imeamua kufanya hivyo ili kuwezesha Watanzania wengi kumiliki nyumba za kuishi au biashara kwa kuwa masuala hayo ni ya msingi kwa ustawi wa jamii. Licha ya punguzo hilo, benki imeongeza muda wa kulipa mkopo kutoka miaka 15 hadi miaka 20 ambayo inatoa fursa kwa watu wengi kuitumia.